През 1923 г. Александра Колонтай е изпратена на дипломатическа работа като ръководител на съветското представителство в Норвегия. Тя остава на този пост до 1930 г. с прекъсване през 1926 – 1927 г., когато пътува до Мексико с дипломатическа мисия. От 1930 до 1945 г. е посланик на Съветския съюз в Швеция, единствената неутрална държава в Северна Европа по време на Втората световна война, където играе активна роля за прекратяването на Съветско-финландската война през 1944 г.